क्रिकेट एक खेल है और आइपीएल बाजार का उपक्रम। बाजार की नजर में मुनाफे के अलावा कुछ दूसरा न तो महत्त्वपूर्ण होता है और न वर्जित। संकट यहीं है। यों, खेल देखते समय नजर केवल गेंद और बल्ले की कलाबाजी पर रहती है या खिलाड़ियों की फुर्तीली फील्डिंग पर, लेकिन अभी इसके अलावा भी देखने में आया जो चिंता का विषय है। मैंने खिलाड़ियों की जर्सी पर ‘किंग फिशर’ का लोगो छपा देखा। किंगफिशर विजय माल्या का प्रकल्प है और देश-काल के संदर्भ में विजय माल्या की छवि सकारात्मक नहीं है। ऐसे में कमाऊ पाए जाने पर यह सौदा मंजूर कर लेना मुझे अनैतिक लग रहा है और यह इस बात का संकेत भी है कि बाजार पर देश की किसी व्यवस्था का अंकुश नहीं है।